कम्तिमा हप्ताको एकदिन आफ्नो अपार्टमेन्ट भ्याकुम क्लिनरले सफा गर्नुहोस् । कार्पेट नओछ्याइएको भुईंलाई कुचो र लूँडोले सफा गर्नुहोस् । केहि पोखिए तुरून्त साबुन र पानीले सफा गरिहाल्नुहोस् ।
कार्पेट र भुईं: कार्पेट र भुईं सफा राख्न आफ्नो अपार्टमेन्टभित्र पस्दा जुत्ता बाहिरै खोल्ने गर्नुहोस् । आफ्नो अपार्टमेन्ट सफा राख्नाले किरा (उडुस) र मुसा आउँदैनन् । यसबाट तपाईंको परिवार स्वस्थ रहन्छ भने अर्को ठाउँमा सर्दा धरौटी फिर्ता पाइन्छ ।
बाथरूमको सरसफाई: बाथरूम साताको एकपटक सफा गर्नैपर्छ । बाथरूम भन्नाले यसको भुईं, ट्वाइलेटका भित्र–बाहिर हात–मुख धुन भाँडो (सिङ्क), नुहाउने डुँड (बाथटब) र शावर भन्ने बुझिन्छ । ढल टालिदिन सक्ने कपाल वा अन्य यस्ता वस्तु पानीसँग नबगाउनुहोस् । बाथटब र सिङ्कमा लुगा नधुनु होला । यसो गर्दा बाहिर पानी पोखिन सक्छ र भुईं चिप्लो हुन्छ ।
ट्वाइलेटका समस्याहरू: ट्वाइलेटको भित्री भाग सफा गर्न बुरूस प्रयोग गर्नुहोस् । ट्वाइलेट सफा गर्ने बुरूस अरू ठाउँ सफा गर्न प्रयोग नगर्नुहोस् । नछुने (महिनावारी) भएकी महिलाले लगाउने स्यानिटरी टावल, खानेकुरा वा धेरै ट्वाइलेट पेपर ट्वाइलेटमा नफ्याँक्नुहोस् । यस्ता वस्तु फ्लस (पानी बगाउने) नगर्नुहोस् । ट्वाइलेट भरियो वा टालियो भने घरबेटीलाई खबर गर्नुहोस् ।
पानी चुहिए र पोखिए: सावरको पानी बाहिर आउन नदिन बाथटबमा पर्दा (सावर कर्टेन) हाल्नुहोस् । भुईंको पानी सधैं सफा गर्नुहोस् । पानीबाहिर आउन नदिनुहोस् किनभने यसले भुँई चिप्लो हुन्छ र भुँईमा प्रयोग भएको काठ वा अन्य वस्तु पानीले सडाउँछ ।